laion/Wikipedia-Exotic huggingface dataset:
ארווין ראוך

ארווין ראוך (בגרמנית: Erwin Rauch;‏ 19 באוקטובר 1889 – 26 בפברואר 1969) היה גנרל בוורמאכט במהלך מלחמת העולם השנייה. ראוך נולד ב-19 באוקטובר 1889 בברלין, שהייתה חלק מהקיסרות הגרמנית. ב-15 בספטמבר 1908 הוא התגייס לצבא הקיסרות הגרמנית, וב-27 בינואר 1910 הוא הועלה לדרגת לויטננט בגדוד הרובאים ה-35. הוא לחם עם גדודו במהלך מלחמת העולם הראשונה, ועל פעולותיו בקרבות הוא קיבל עיטור צלב הברזל דרגה ראשונה ושנייה. לאחר המלחמה הצטרף ראוך לרייכסווהר, אולם שוחרר לביתו בדצמבר 1920. הוא התגייס מחדש כמיור ב-1 במאי 1934, והועלה לדרגת אוברסט לויטננט ב-1 בנובמבר אותה שנה. ב-1 באוגוסט 1937 הועלה לדרגת אוברסט, וב-2 בנובמבר 1938 מונה למפקד רגימנט הרגלים ה-2. במהלך הפלישה לפולין לחם ראוך עם הרגימנט שבפיקודו כחלק מדיוויזיית הרגלים ה-11, וב-5 בנובמבר 1940 מונה למפקד רגימנט הרגלים החדש שהוקם ה-422 שהיה חלק מדיוויזיית הרגלים ה-126. ב-6 באוגוסט 1941 הוא הועלה לדרגת גנרל-מיור ומונה למפקד דיוויזיית הרגלים ה-123. ב-22 בדצמבר 1941 קיבל את עיטור צלב האבירים של צלב הברזל, וב-1942 הוא הצליח להימלט מכיס דמיאנסק ולשרוד את קרב חולם. ב-1 בנובמבר 1942 הוא הועלה לדרגת גנרל-לויטננט. בפברואר 1944 קיבל את הפיקוד על דיוויזיית הרגלים ה-343, שלחמה סביב ברסט בצרפת. לאחר שברסט הושמה במצור על ידי בעלות הברית, נכנעו החיילים הגרמנים באמצע ספטמבר 1944. ב-18 בספטמבר 1944 נפל ראוך בשבי האמריקאים. לאחר שחרורו מהשבי הוא התגורר בגלספך, אוסטריה עד מותו ב-26 בפברואר 1969. מדיה וקבצים בנושא ארווין ראוך בוויקישיתוף ארווין ראוך באתר feldgrau (באנגלית)
סטנלי קאמל

סטנלי קאמל (באנגלית: Stanley Kamel;‏ 1 בינואר 1943 – 8 באפריל 2008) היה שחקן אמריקאי. מ-2002 ועד מותו ב-2008, הוא גילם את ד"ר צ'ארלס קרוגר בסדרת הטלוויזיה האמריקאית "מונק". קאמל נולד למשפחה יהודית וגדל בסאות'ריבר, ניו ג'רזי. הוא למד בבית הספר רוטגרס ובאוניברסיטת בוסטון, וסיים תואר ראשון ב-1965. הוא החל את קריירת המשחק שלו באוף ברודוויי ופרץ לטלוויזיה עם תפקיד ב"ימי חיינו" בשנים 1972 עד 1976 כשחקן השני שגילם את דמותו של "אריק פיטרס". קאמל החל להופיע בטלוויזיה ב-1968, והופיע בהופעות חד פעמיות רבות במשך עשרות שנים בין השאר בתוכניות: "קוג'אק", "בלוז לכחולי המדים", "פרקליטי אל איי", "רצח במשיכת קולמוס", "קגני ולייסי", "תעלומות האב דאולינג", "מסע בין כוכבים: הדור הבא", "נני" ועוד. היה לו תפקיד חוזר במלרוז פלייס ב-1994 בתור ברוס טלר, מנכ"ל D&D Advertising, שם הועסקו אמנדה (הת'ר לוקליר) ואליסון (קורטני תורן-סמית). במהלך החלק הראשון של העונה השישית של בוורלי הילס 90210, קאמל הופיע במספר פרקים בתור אנתוני מרקט, דמות מארגון פשע. קאמל היה ידוע בעיקר בזכות תפקידו כד"ר צ'ארלס קרוגר בסדרת הטלוויזיה "מונק" של רשת USA, כשגילם את הפסיכיאטר הסבלני והתומך תמיד של הדמות הראשית אדריאן מונק (טוני שלהוב). למרות שההופעה האחרונה שלו הייתה בעונה השישית של מונק, קליפים של דמותו נראו בסיום הסדרה. ב-8 באפריל 2008, קאמל נמצא מת מהתקף לב בביתו בהוליווד הילס. הוא היה בן 65. "מר מונק קונה בית", פרק הבכורה של העונה השביעית של מונק, הוקדש לזכרו וכלל אזכור של דמותו (ד"ר קרוגר) שנפטרה מהתקף לב. הצילום האחרון של הפרק היה תקריב של תמונה של קאמל, בתור ד"ר קרוגר, על מדף האח של מונק. קאמל מעולם לא התחתן ולא היו לו ילדים. סטנלי קאמל, במסד הנתונים הקולנועיים IMDb (באנגלית) סטנלי קאמל, באתר AllMovie (באנגלית) סטנלי קאמל, במסד הנתונים הקולנועיים KinoPoisk (ברוסית) סטנלי קאמל, באתר "Find a Grave" (באנגלית) "Shrink on 'Murder One' is No Sleaze, Actor Says" (באנגלית). 9 במרץ 1996. נבדק ב-30 באוקטובר 2020. {{cite news}}: (עזרה) "Monk TV Show and Television Series – Cast Bios:Stanley Kamel". אורכב מ-המקור ב-9 בפברואר 2007. נבדק ב-1 בינואר 2007. {{cite web}}: (עזרה) "'Monk' star Stanley Kamel dies at 65". Access Hollywood. 9 באפריל 2008. נבדק ב-9 באפריל 2008. {{cite news}}: (עזרה) "Stanley Kamel, 65, Actor on 'Monk,' Is Dead". The New York Times. Associated Press. 11 באפריל 2008. נבדק ב-12 באפריל 2008. {{cite news}}: (עזרה) "Stanley Kamel Obituary". Jason47's Days of Our Lives Website. נבדק ב-26 במאי 2012. {{cite web}}: (עזרה)
שוקו

שוקו הוא משקה מבוסס על קקאו ומורכב מחלב וקקאו צבעו חום והוא מוגש חם, קר או פושר. לשם הכנת שוקו משתמשים לרוב באבקת קקאו, חלב ומים בפרופורציות שונות ובתוספת סוכר או ממתיק מלאכותי. ניתן להכין שוקו גם מתחליפי חלב צמחיים, כגון חלב סויה או חלב שקדים. לשם הכנת שוקו מאבקת קקאו יש להרתיח בסיר תערובת של חלב ומים או חלב בלבד. מוסיפים לתוכו אבקת קקאו וסוכר, ומביאים להמסה מלאה. אם משתמשים באבקת קקאו אינסטנט, המכילה מתחלבים, ונילין וסוכר, ניתן לערבב את האבקה בחלב קר או במים ללא צורך במרכיבים נוספים. כיום, במקום קקאו וסוכר משתמשות מסעדות רבות בשוקולד, לצורך הכנת שוקו סמיך. כמו כן ישנן אבקות שונות הכוללות קקאו, סוכר וחומרים נוספים המשמשים להכנת השוקו. יש המשתמשים גם בקורנפלור ובשמנת. לעיתים אף מוסיפים לשוקו תוספי טעם, ובהם מרשמלו, ויסקי, אייריש קרים, קינמון, תמצית וניל וסירופ. פולי הקקאו הובאו מאמריקה, שם הילידים שתו אותם כמשקה מר. הם האמינו כי המשקה מהווה אפרודיזיאק ומחזק את כוח הגברא. עם חזרתו של כריסטופר קולומבוס לספרד, הוא הביא איתו פולי קקאו למשקה. האירופאים הוסיפו במהרה חלב וסוכר למתכון, וכך השתרש המתכון המקובל כיום של שוקו מתוק. בעברית מקור השם שוקו נובע מקיצור של השם "שוקולד". השוקו הוא משקה פופולרי בקרב ילדים ובני נוער בישראל, בעיקר בזכות טעמו המתוק. בקייטנות רבות מגישים לילדים שוקו ולחמנייה עם שוקולד כארוחת עשר. בישראל משווקות המחלבות (דוגמת תנובה ומחלבות יטבתה) שוקו קר מוכן בבקבוקי פלסטיק ובשקיות אישיות. כמו כן, משווקות חברות המזון אבקה דקה מאוד להכנה מהירה של שוקו על ידי המסתה בחלב בלבד, ללא צורך בחימום. Journal of the American Dietetic Association 2008;108:631-639. Metabolism Clinical and Experimental 2007;56:1699-1707. British Journal of Nutrition 2007;97:579–583. Journal of the American College of Nutrition 2000;19:S119-136. International Journal of Sport Nutrition and Exercise Metabolism 2006;16:78-91. British Journal of Nutrition 2007;98:173-80. The American Journal of Clinical Nutrition 2007;86:373-81. רותי רוסו, אדון שוקו: מכינים שוקו חם, באתר nrg‏, 13 בפברואר 2012
מונוגליצריד

מונוגליצריד הוא גליצריד המכיל שרשרת חומצה שומנית אחת הקשורה למולקולת גליצרול בקשר אסטרי. מונו ודיגליצרידים הם תוספי מזון ידועים אשר שימושם הוא ערבוב שני חומרים שונים, כמו מים ושמן, כאשר ללא הגליצרידים לא היו מתערבבים טוב. המקור למונוגליצריד יכול להיות טבעי, מן החי (פרות למשל) או מן הירק, או תוצר של סינתזה מלאכותית לקבלת המונוגליצריד הרצוי. המונוגליצריד יכול להמצא בתוצרי מאפיות, משקאות, גלידות, מסטיקים, ציפויי מוקצפים ובמרגרינה. Frequently Asked Questions - FOOD INGREDIENTS -- The Vegetarian Resource Group, www.vrg.org גליצריד דיגליצריד טריגליצריד גליצרול מדיה וקבצים בנושא מונוגליצריד בוויקישיתוף שבירה מדעית של מונוגליצרידים
ארנסט ליסטר

ארנסט ליסטר (באנגלית: Ernest Lister;‏ 15 ביוני 1870 – 14 ביוני 1919) היה פוליטיקאי אמריקאי ממדינת וושינגטון, איש המפלגה הדמוקרטית, שכיהן כמושל וושינגטון השמיני בשנים 1913–1919. ארנסט ליסטר נולד בהליפקס (אנ') שבאנגליה. ב-1884 היגרה משפחתו לארצות הברית כדי לחיות ליד דודו, שהיה אז ראש עיריית טקומה שבטריטוריית וושינגטון. ליסטר החל לעבוד כמעצב בבית היציקה של אחיו בטקומה. הוא הפעיל בית יציקה ונגריה, ועבד בעסקי מקרקעין וביטוח. בשנים 1903–1912 היו בבעלותו חברת בנייה ומפעל ייצור. ב-1893 הוא נשא לאישה את מרי אלמה תורנטון, ולשניים נולדו בן ובת. ב-1894 הוא נבחר למועצת עיריית טקומה מטעם המפלגה הפופוליסטית. לאחר ניהול מוצלח של מסע הבחירות של המושל ג'ון רנקין רוג'רס ב-1896, מונה ליסטר כיושב ראש מועצת הפיקוח המדינתית. ב-1912 נבחר ליסטר כמושל וושינגטון השמיני מטעם המפלגה הדמוקרטית. באותה שנה הוא היה הדמוקרט היחידי ממפלגתו שנבחר לתפקיד כלשהו ברשות המבצעת במדינה. הוא הושבע לכהונתו ב-11 בינואר 1913, נבחר לכהונה שנייה ב-1916, והמשיך לכהן עד שבמהלך תקופת כהונתו השנייה חלה והתפטר מכהונתו, ובמקומו הושבע סגנו לואיס הארט. כמושל, תמך ליסטר בסיוע לחקלאים, במיזמי השקיה וטיוב הקרקע, ובהנהגת ביטוח מדינתי לתאונות עבודה. הוא הטיל וטו על חקיקה שהייתה אמורה לשלול זכויות אזרח מחברי ה-IWW. מאמציו סייעו להנהגת יום עבודה בן 8 שעות בצפון-מערב ארצות הברית. ארנסט ליסטר נפטר בסיאטל ב-14 ביוני 1919, יום לפני יום הולדתו ה-49, כתוצאה ממחלת כליות. הוא נטמן בבית הקברות של טקומה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1681-1682. מדיה וקבצים בנושא ארנסט ליסטר בוויקישיתוף ארנסט ליסטר באתר אגודת המושלים הלאומית (באנגלית) ארנסט ליסטר באתר The Political Graveyard (באנגלית) ארנסט ליסטר, באתר "Find a Grave" (באנגלית)
האנס-יואכים ואלדה

האנס-יואכים ואלדה (בגרמנית: Hans-Joachim Walde;‏ 28 ביוני 1942 – 18 באפריל 2013) היה אתלט מערב גרמני בקרב 10. סגן אלוף אולימפי (טוקיו 1964), זוכה מדליית ארד אולימפית (מקסיקו סיטי 1968), מדליית ארד באליפות אירופה באתלטיקה (הלסינקי 1971) ומדליית זהב באוניברסיאדה (טוקיו 1967). שיאן עולם בקרב 7 (1971-1970). החזיק בשנים 1964 ו-1969 בשיא הלאומי של מערב גרמניה בקרב עשר. האנס-יואכים ואלדה נולד בעיר אובר גלסרדורף (אנ'), (אז בגרמניה וכיום בפולין). ב-1945 נמלט עם אימו מדרזדן בזמן הפצצת העיר. במהלך הקריירה הספורטיבית שלו השתתף בשלוש אולימפיאדות וזכה בשתי מדליות אולימפיות כשבחלק מתקופה זו שימש כדובר נבחרת האתלטיקה של גרמניה הנערבית. לאחר סיום הקריירה הספורטיבית למד רפואה והתמחה בכירורגיה אורתופדית כשבהמשך התמקד בכירורגיית ספורטאים ובמיוחד פגיעות כתף. שימש כרופא ודירקטור בבית חולים "נורדווסט זנדרבוש" (גר') במדינת סקסוניה התחתונה. נישא ונולדו לו שלושה ילדים. בנו הנדריק התחרה גם הוא בקרב עשר. נפטר ב-2013. באוניברסיאדה שנערכה בפורטו אלגרה, ברזיל סיים ואלדה במקום ה-12 בקפיצה לרוחק. באולימפיאדת טוקיו השתתף ואלדה בנבחרת משותפת של גרמניה המזרחית וגרמניה המערבית וזכה במדליית ארד בקרב 10 בקרב עשר בתוצאה של 7,809 נקודות אחרי חברו לנבחרת וילי הולדורף (7,887 נקודות) וריין און מברית המועצות (7,842 נקודות). באוניברסיאדה שנערכה בטוקיו, יפן זכה במדליית זהב בקרב עשר בתוצאה של 7,819 נקודות לפני חברו לנבחרת יורג מתיס (7,486 נקודות) וברנרד קסטנג (אנ') מצרפת (7,444 נקודות). באולימפיאדת מקסיקו סיטי זכה במדליית כסף בקרב עשר בתוצאה של 8,111 נקודות אחרי ביל טומיי מארצות הברית (8,193 נקודות) ולפני שיאן העולם קורט בנדלין (אנ') מגרמניה המערבית (8,064 נקודות). בתחרות שנערכה במרץ במיינץ, גרמניה המערבית קבע ואלדה את שיא העולם הראשון בקרב 7 בקרב עשר בתוצאה של 5429 נקודות. השיא נשבר במרץ 1971 על ידי הרברט סוובודה (Herbert Swoboda) מגרמניה שהשיג 5,563 נקודות. באליפות אירופה באתלטיקה (אנ') שנערכה בהלסינקי, פינלנד זכה במדליית ארד בקרב עשר בתוצאה של 7,927 נקודות אחרי יואכים קירשט (אנ') מגרמניה המזרחית (שיא אליפות 8,188 נקודות) ולנרט הדמרק (אנ') משוודיה (8,054 נקודות). באולימפיאדת מינכן התחרה בקרב עשר אך לא סיים את המקצוע החמישי (ריצת 400 מטר) עקב פציעה ופרש מהתחרות. מדיה וקבצים בנושא האנס-יואכים ואלדה בוויקישיתוף האנס-יואכים ואלדה, באתר olympedia.org האנס-יואכים ואלדה, באתר Track and Field (גברים) האנס-יואכים ואלדה, באתר sports-reference.com (אורכב) Höchstleistungen im Sport und in Medizin, באתר nwzonline.de, 22 באפריל 2013 (בגרמנית) אופן הניקוד בקרב עשר שונה ב-1985 והתוצאה של ואלדה עודכנה ל-7,666 נקודות
דגל קירגיזסטן

דגל קירגיזסטן אומץ ב-3 במרץ 1992 על ידי המועצה העליונה של קירגיזסטן. הוא מורכב מרקע אדום ובמרכזו שמש צהובה עם 40 קרניים, המסמלים את 40 השבטים הקירגיזים שאוחדו על ידי מאנאס האב הקדמון. הקרניים בולטות בניגוד לכיוון השעון. במרכז השמש נמצאת טבעת אדומה הנחצית על ידי שתי קבוצות של שלושה קווים אדומים, המסמלים בעיצוב זה את הטונדוק, שהוא גג של יורט קירגיזי מסורתי. בדצמבר 2023 החליטה ממשלת קירגיזסטן לשנות את הדגל כי הקודם הציג את הסמל בתור חמנייה והממשלה ראתה בזה סימן של חולשה[דרוש מקור]. סמל קירגיזסטן המנון קירגיזסטן מדיה וקבצים בנושא דגל קירגיזסטן בוויקישיתוף דגל קירגיזסטן, באתר דגלי העולם (באנגלית) דגל קירגיזסטן, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא קירגיזסטן. אתם מוזמנים לתרום לוויקיפדיה ולהרחיב אותו.
יאגודי

יאגודי (באוקראינית: YAGÓDY) היא להקה אוקראינית. בשנת 2024 השתתפה בקדם האוקראיני לאירוויזיון 2024, שהתקיים במאלמה שבשוודיה. ביוני 2016 הוקמה יאגודי בלבוב ביוזמת זוריאנה דיבובסקה, שבאותה העת הייתה מורה למשחק בפקולטה לתרבות ולאומנויות באוניברסיטה על שם איבן פרנקו. אליה הצטרפו שלושה מתלמידיה. בשנת 2020 חשפה הקבוצה כי היא עתידה להוציא את אלבום הבכורה שלה לאור בקרוב. שמו הוכרז כ-Ягоди, ונכללו בו עשר רצועות חדשות לגמרי. לשיר "Kalyna-Malyna" הופק וידאו קליפ משלו. בנובמבר 2023 נחשף כי הלהקה תשתתף בקדם האוקראיני לאירוויזיון 2024 עם השיר "Tsunamia". ב-3 בפברואר 2024 הופיעה על בימת הקדם. בסוף הערב דורגה במקום החמישי. יאגודי, ברשת החברתית אינסטגרם "YAGODY (2020)". SoundCloud (באנגלית). נבדק ב-2021-01-23. Калина-Малина (אורכב 29.01.2021 בארכיון Wayback Machine) "Група YAGODY - YouTube". www.youtube.com. אורכב מ-המקור ב-2021. נבדק ב-2021-01-23. "Суспільне презентує пісні та проведе жеребкування фіналістів нацвідбору на "Євробачення-2024"". suspilne.media. 2024-01-09. אורכב מ-המקור ב-2024-01-09. נבדק ב-2024-01-20.{{cite web}}: תחזוקה - ציטוט: location (link) "Нацвідбір на Євробачення: перемогли Alyona Alyona & Jerry Heil". www.ukrinform.ua (באוקראינית). 2024-02-04. נבדק ב-2024-02-20.
פרווין ארדלאן

פרווין ארדלאן (בפרסית: پروین اردلان; ילידת 1967; טהראן) היא סופרת, עיתונאית ופעילת זכויות נשים, ממוצא כורדי, באיראן. בשנות ה-90 הייתה ארדלאן בין מקימות המרכז לתרבות נשים ( Markaz-e Farhangi-ye Zanan), אשר מאז ועד היום מהווה מרכז לגיבוש דעות, ניתוח ותיעוד נושאים הקשורים בזכויות הנשים באיראן. החל מ-2005 הארגון פרסם מגזין מקוון (הראשון באיראן) בנושא זכויות נשים. ב-2007 המגזין נסגר על ידי השלטונות. ארדלאן, יחד עם נושין אחמדי חורסאני (אנ') כתבו ספר על עורכת הדין הראשונה באיראן - מֶהרנגיז מנוּצ'יריאן (אנ') שכותרתו "הסנאטורית: עבודתה של הסנאטורית מהרנגיז מנוצ'ריאן במאבק על זכויות משפטיות לנשים". הספר זכה בפרס הספר "לטיפה ירשתר" בשנת 2004. ארדלאן הייתה אחת החברות המייסדות של מיזם מיליון החתימות באיראן, שניסה לאסוף מיליון חתימות למען שוויון זכויות של נשים באיראן והיא השתתפה במחאות שהושתקו באלימות על ידי השלטונות. בשנת 2007 היא קיבלה את פרס אולוף פלמה (אנ') וכשניסתה לצאת את המדינה, נעצרה בשדה התעופה. יחד עם אחרות, נידונה לשלוש שנות מאסר באשמת "איומים על הביטחון הלאומי". בשנת 2009 עברה ארדלאן לשוודיה וכעבור 3 שנים היא קיבלה שם אישור לתושבות קבע., היא כותבת מאמרים על זכויות הנשים באיראן וכן מרצה בעולם, על אודות הנושא. פרס אולוף פאלמה (2007). פרס הלמן/האמט (אנ') מדיה וקבצים בנושא פרווין ארדלאן בוויקישיתוף Najibullah, Farangis. "Rights Award Goes To Iranian Women's Activist". RadioFreeEurope/RadioLiberty (באנגלית). נבדק ב-2024-05-20. The Latifeh Yarshater Award | Association for Iranian Studies (AIS) | انجمن ایران‌ پژوهی, associationforiranianstudies.org Parvin Ardalan, ICORN international cities of refuge network (באנגלית) parvin-ardalan, thefestivalacademy Iranian feminist activist Parvin Ardalan to give Front Line Defenders lectures at four universities, Front Line Defenders, ‏2023-03-23 (באנגלית) , Parvin Ardalan får stanna i Sverige, svt.se, 27 מרץ 2012 Svenska PEN, Svenska PEN (ב־) Iranian feminist activist Parvin Ardalan to give Front Line Defenders lectures at four universities – The Iran Post (באנגלית אמריקאית)
ממסר בוכהולץ

ממסר בוכהולץ הוא התקן בטיחות, סוג של מבטח המותקן בשנאי כוח המבודדים ומקוררים על ידי שמן מינרלי. הממסר קרוי על שם מקס בוכהולץ (Max Buchholz) שהמציא אותו בשנת 1921. שנאי כח הם מתקנים המאפשרים המרת מתחים ברשת החשמל. בשנאים אלו משתמשים בשמן מינרלי לבידוד ולקירור השנאי. במקרה של תקלה בשנאי, עומס יתר או מחסור בשמן יש סכנה של יצירת קשת חשמלית בשנאי עקב המתח הגבוה. תקלה כזו עלולה לגרום להתחממותו של השנאי ובזאת להחמיר את התקלה עד כדי שרפה או פיצוץ. ממסר בוכהולץ רגיש לגזים הנוצרים בשמן כתוצאה מיצירת קשת חשמלית והוא מפסיק את פעולת השנאי עם גילוי התקלה. בשל מבנהו, ממסר בוכהולץ מפסיק את פעולת השנאי גם במצב של רעידת אדמה מעל עוצמה מסוימת. תפקידיו של הממסר הם: לתת התרעה כאשר מצטברת כמות גזים קטנה כתוצאה מקשת חלשה. להפסיק את פעולת השנאי אם כמות הגזים רבה, עקב תקלה פנימית חמורה. מדיה וקבצים בנושא ממסר בוכהולץ בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
יאקטאק

ירוסלב מיקולאיוביץ' קרפוק (באוקראינית: Ярослав Миколайович Карпук ; נולד ב-4 במאי 2005), ידוע בשם הבמה שלו יאקטאק (מעוצב כ-YAKTAK), הוא זמר-יוצר אוקראיני. לאורך ילדותו טיפחו סבו וסבתו של יאקטאק את אהבתו למוזיקה. סבתו מצד אמו מלמדת בבית הספר למוזיקה על שם סטארה ויז'יבקה, ואלו סבו עובד באותו תחום בפקולטה למוזיקה בתיכון המקומי. במרוצת השנים סיים את לימודיו בגימנסיה בכפר הולדתו. בשנת 2019 השתתף יאקטאק בעונה החמישית של תוכנית הטלוויזיה האוקראינית Holos.Dity. הוא דורג במקום השני. בשנת 2020 דורג בין המקומות הראשונים באליפות העולם לאמנויות הבמה בלוס אנג'לס. מאז 2021 החל ליצור מוזיקה משלו. באותה שנה זכה בפסטיבל Chornomorski ihry.‏ בפברואר 2022 השיק את פרויקט הסולו שלו בקייב. לאורך השנים הוציא כמה יצירות עם ג'רי הייל, קולה, דובי, סובול, מאמאריקה וגולובנקו. בשנת 2023 זכה בפרס "תגלית השנה" בטקס פרסי מוזבאר 2023. בשנת 2024 השתתף בקדם האוקראיני לאירוויזיון 2024, שהתקיים במאלמה שבשוודיה, עם השיר "Lalala".‏ הוא סיים במקום הרביעי. מדיה וקבצים בנושא יאקטאק בוויקישיתוף יאקטאק, ברשת החברתית אינסטגרם יאקטאק, ברשת החברתית טיקטוק יאקטאק, סרטונים בערוץ היוטיוב יאקטאק, באתר אפל מיוזיק (באנגלית) יאקטאק, באתר ספוטיפיי יאקטאק, באתר סאונדקלאוד (באנגלית) יאקטאק, באתר Last.fm (באנגלית) יאקטאק, באתר AllMusic (באנגלית) יאקטאק, באתר MusicBrainz (באנגלית) יאקטאק, באתר Discogs (באנגלית) יאקטאק, באתר Genius Максим Косюр (2023-04-17). "Пісня волинського співака — на другому місці в трендах YouTube (відео)". Конкурент. Наталія Легка (2019-07-13). "Соловейко з Волині Ярослав Карпук спочатку навчився співати, а потім — говорити". Вісник. אורכב מ-המקור ב-2021-12-23. Аліна Онопа (2023-04-06). ""Це те, чим я живу": як молодий артист YAKTAK завоював серця мільйонів і поселився в українських чартах". ТСН. "Кому присвячує найбільше своїх пісень YАКТАК, який мріє "вигнати російську музику з наших чартів"". Волинь. 2023-04-27. נבדק ב-2023-09-27. "YAKTAK — майбутнє українського музичного олімпу". Вісник Розділля. 2023-07-06. "Срібло та золото за вокал: талант Ярослава Карпука оцінили в Голлівуді". Район. Стара Вижівка. 2020-08-03. אורכב מ-המקור ב-2022-04-08. Аліна Мокляк, Аліна Олефір (2021-08-24). "На Херсонщині відбувся 18-й фестиваль "Чорноморські ігри": хто переміг". Суспільне Новини. אורכב מ-המקור ב-2021-12-23. "Рейтинг виконавців". Weekno. נבדק ב-2023-09-27. Farren, Neil (2023-11-17). "Ukraine: Vidbir 2024 Finalists Announced". Eurovoix. נבדק ב-2023-11-17.
זיפרבלאט

זיפרבלאט (באוקראינית: Циферблат) היא להקה אוקראינית, שמורכבת משלושה חברים: ולנטין לשצ'ינסקי, דנילו לשצ'ינסקי ופדיר חודקוב. זיפרבלאט הוקמה ב-2015. המיני-אלבום הראשון שלה, Кіносеанс, יצא בדצמבר 2017. בשנת 2019 הוציאה את הסינגל "Вночі", אותו ביצעה באודישן שלה ל-X-Factor Ukraine. באוקטובר 2022 הוכרז כי הלהקה הייתה אמורה להשתתף ב-Vidbir 2023, אך לא עברה את שלב הסינון האחרון. בנובמבר הוציאה את הסינגל "Для чого ти прийшла" מתוך אלבום הבכורה של זיפרבלאט, Перетворення, שיצא לאור ב-7 באפריל 2023. בשנת 2024 הגיעה למקום השני בקדם האוקראיני לאירוויזיון 2024, שהתקיים במאלמה שבשוודיה, עם השיר "Place I Call Home".‏ 2023: Перетворення זיפרבלאט, באתר MusicBrainz (באנגלית) "Українский Рок Гурт Циферблат". SkyRock. 8 באוגוסט 2023. {{cite web}}: (עזרה) "Цифеблат: інтерв'ю з фронтменом київського гурту Даніїлом Лещинським — Cуспільне Культура". "Київський гурт "Циферблат" – про альбом "Перетворення" та "неоромантизм" із Оболоні". The Village Україна. 19 באפריל 2023. {{cite web}}: (עזרה) "Суспільне провело жеребкування та презентувало пісні фіналістів Нацвідбору на Євробачення-2024". corp.suspilne.media.
הלכת דאוברט

הִלְכַת דאוברט היא הלכה העוסקת בכישוריו של אדם לכהן כעד מומחה במשפט. הלכה זו ניתנה על ידי בית המשפט העליון של ארצות הברית במשפט דאוברט נגד חברת התרופות מריל-דאו ((Daubert v. Merrill Dow Pharmaceuticals, Inc., 509 U.S. 579, 595 (1993)). בתי המשפט בישראל נוטים להשתמש בהנחיה זו, לפיה על השופט להשתמש באמות מידה מסוימות לפני שהוא מסכים לקבל את עדותו של המומחה, במיוחד בתחום מדעי או טכנולוגי חדש. אמות המידה הן: בחינתה המדעית של התאוריה המוצעת. הצגת התאוריה המוצעת בפני הקהילה המדעית. אחוז הטעות הסטטיסטי של התאוריה. קבלת התאוריה על ידי הקהילה המדעית. בהלכת דאוברט ניתנה גמישות מסוימת, בכך שנקבע בה שלא כל ארבעת הגורמים נחוצים בכל מקרה ומקרה. ישנם מומחים בישראל המותחים ביקורת על הלכת דאוברט וקוראים שלא לקבלה; לדבריהם ההלכה מבוססת על הנחות סותרות בפילוסופיה של המדע, בכך שהיא מקבלת את יכולתם של השופטים להעריך את היתכנות תקפותה של תאוריה מסוימת בנפרד מיכולתם להעריך את תוכנה. י' דייוויס "קבילות ומשקל ראיות מדעיות במשפט - האם יש מקום לייבא את הלכת דאוברט?", רפואה ומשפט, גיליון 29 (נובמבר 2003). בועז מילר, "ראיות מדעיות במשפט מנקודת מבטה של האפיסטמולוגיה החברתית: מדוע אין לאמץ את הלכת דאוברט בישראל", הרצאה בכנס "ראיות בעולם משתנה: משפט ומדע". באתר כתב העת משפט ועסקים. ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אלומה קוואזי-קוהרנטית

במתמטיקה, במיוחד בגאומטריה אלגברית, אלומה קוואזי-קוהרנטית על מרחב מחויג ( X , O X ) {\displaystyle (X,{\mathcal {O}}_{X})} היא אלומת O X {\displaystyle {\mathcal {O}}_{X}} -מודולים בעלת הצגה מקומית על-ידי יוצרים ויחסים. למושג זה יש הגדרה הרבה יותר מוחשית במקרה חשוב של סכמות. אלומות קוואזי-קוהרנטיות על סכמה מהוות קטגוריה אבלית. יהי ( X , O X ) {\displaystyle (X,{\mathcal {O}}_{X})} מרחב מחויג ותהי F {\displaystyle F} אלומה של O X {\displaystyle {\mathcal {O}}_{X}} -מודולים. האלומה F {\displaystyle F} נקראת קוואזי-קוהרנטית אם לכל x ∈ X {\displaystyle x\in X} קיימת סביבה פתוחה U ∋ x {\displaystyle U\ni x} יחד עם סדרה מדויקת של O U {\displaystyle {\mathcal {O}}_{U}} -מודולים O I → O J → F | U → 0 , {\displaystyle {\mathcal {O}}^{I}\to {\mathcal {O}}^{J}\to F|_{U}\to 0,} כאשר I , J {\displaystyle I,J} קבוצות, לא בהכרח סופיות. מורפיזמים של אלומות קוואזי-קוהרנטיות הם פשוט מורפיזמים של אלומות של O X {\displaystyle {\mathcal {O}}_{X}} -מודולים. במקרה של מרחב מחויג כללי הקטגוריה של אלומות קוואזי-קוהרנטיות לא בהכרח אבלית, לכן השימוש במושג אלומות קוואזי-קוהרנטיות בכלליות רחבה זאת אינו נפוץ. לעומת זאת, עבור סכמות, מושג זה מהווה כלי חשוב בגאומטריה אלגברית. תהי ( X , O X ) {\displaystyle (X,{\mathcal {O}}_{X})} סכמה אפינית. זה אומר כי X = S p e c ( A ) {\displaystyle X=Spec(A)} כאשר A = Γ ( X , O X ) {\displaystyle A=\Gamma (X,{\mathcal {O}}_{X})} חוג החתכים הגלובליים. כל A {\displaystyle A} -מודול M {\displaystyle M} מגדיר אלומת O X {\displaystyle {\mathcal {O}}_{X}} -מודולים M ~ {\displaystyle {\tilde {M}}} כך שלמשל O X = A ~ {\displaystyle {\mathcal {O}}_{X}={\tilde {A}}} . האלומה M ~ {\displaystyle {\tilde {M}}} קוואזי-קוהרנטית והתאמה זאת מגדירה שקילות בין קטגורית A {\displaystyle A} -מודולים לבין קטגורית האלומות הקוואזי-קוהרנטיות על X = S p e c ( A ) {\displaystyle X=Spec(A)} . תהי ( X , O X ) {\displaystyle (X,{\mathcal {O}}_{X})} סכמה כללית. כיוון שתכונה להיות אלומה קוואזי-קוהרנטית נבדקת באופן מקומי, אנחנו מסיקים כי אלומת O X {\displaystyle {\mathcal {O}}_{X}} -מודולים F {\displaystyle F} קוואזי-קוהרנטית אם ורק אם לכל תת-קבוצב פתוחה אפינית U ⊂ X {\displaystyle U\subset X} הצמצום F | U {\displaystyle F|_{U}} הוא איזומורפי ל- M ~ {\displaystyle {\tilde {M}}} כאשר M = Γ ( U , F ) {\displaystyle M=\Gamma (U,F)} . קטגוריה של אלומות קוואזי-קוהרנטיות היא קטגוריה אבלית בעלת מספיק אובייקטים אינייקטיביים מכפלה טנזורית של אלומות קוואזי-קוהרנטיות היא קוואזי-קוהרנטית. אם F {\displaystyle F} אלומה קוהרנטית ואם G {\displaystyle G} אלומה קוואזי-קוהרנטית, אז האלומה H o m ( F , G ) {\displaystyle {\mathcal {H}}om(F,G)} גם היא קוואזי-קוהרנטית. Hartshorne, Robin (1977), Algebraic Geometry, Springer-Verlag. ISBN 0-387-90244-9. אלומה קוהרנטית אלומה קוואזי-קוהרנטית ב-Stacks Project אלומה קוואזי-קוהרנטית, באתר אנציקלופדיה למתמטיקה (באנגלית) Andreas Gathmann, Quasi-coherent Sheaves אלומה קוואזי-קוהרנטית ב-Stacks Project ראו Hartshorne, Robin (1977), Algebraic Geometry, פרק 5
חומצה הידרופלואורית

חומצה הידרופלואורית היא תמיסה חומצית, משתכת ורעילה מאוד של מימן פלואורי המומס במים. מימן פלואורי הנמצא במצב גז לרוב נקרא "חומצה הידרופלואורית לא ממוימת", מכיוון שאין נוכחות של מים במצב זה. בניגוד לחומצות המימן-הלוגנים האחרים (כדוגמת חומצת מלח HCl) החומצה ההידרופלואורית היא חומצה חלשה כלומר הפירוק (דיסוציאציה) ליוני הפלואור -F והמימן +H אינו מוחלט במים. החומצה ההידרופלואורית ידועה ביכולת להמיס זכוכית וקוורץ (צורן-חמצני SiO2) לפי התגובה הבאה: SiO2(s) + 6HF(aq) → H2[SiF6](aq) + 2H2O(l) כתוצאה מכך, החומצה ההידרופלואורית חייבת להיות מאוכסנת בצנצנות פוליאתילן או טפלון (פוליטטראפלואורואתילן), כיוון שהחומצה תמיס את הצנצנת העשויה מזכוכית. החומצה הפלואורית ידועה גם ביכולת להמיס כמעט את כל תחמוצות המתכת הידועות בכימיה האנאורגנית. בתעשיית הכימיה, החומצה הפלואורית מופקת מתוך תגובה של סידן פלואורי (CaF2) וחומצה גופרתית מרוכזת. כאשר שני החומרים מעורבבים בטמפרטורה של 250 מעלות צלזיוס, התגובה הכימית שמתרחשת יוצרת מימן פלואורי שממנו מייצרים חומצה הידרופלואורית (בעזרת דילול עם מים ליצירת תמיסה) לפי המשוואה הבאה: CaF2 + H2SO4 → 2HF + CaSO4 האדים אשר יוצרים מכלי התגובה הם תערובת של המימן הפלואורי, חומצה גופרתית ומעט תוצרי לוואי. אוגרים את אדי המימן הפלואורי על ידי זיקוק. החומצה ההידרופלואורית ידועה גם כסכנה לתפקוד המנוע, כיוון שהיא יכולה להיווצר עקב חשיפה של אטמים וצינורות לחום העולה על 400° מעלות צלזיוס, ובכך להפחית את תפקוד המנוע. התערובת של חומצה חנקתית עם חומצה הידרופלואורית גורמת לראקציה כימית עם חומר הטיטניום כשהתערובת הזאת בריכוז מסוים אוכלת את הטיטניום וממיסה אותו בריכוזים גבוהים של התערובת. מדיה וקבצים בנושא חומצה הידרופלואורית בוויקישיתוף